# **书法考级命题题库**

## 2018/11/01文化和旅游部艺术发展中心考级中心

1.

昔我往矣，杨柳依依；

今我来思，雨雪霏霏。

——《**诗经·小雅·采薇**》

2.

**汉乐府 长歌行**

青青园中葵，朝露待日晞。

阳春布德泽，万物生光辉。

常恐秋节至，焜黄华叶衰。

百川东到海，何时复西归？

少壮不努力，老大徒伤悲。

3.

三人行，必有我师焉；

择其善者而从之，其不善者而改之。

——《**论语·述而**》

4.

海不辞水，故能成其大；

山不辞土石，故能成其高。

——**《管子·形势解》**

5.

不积跬步，无以至千里；

不积小流，无以成江海。

——《**荀子·劝学**》

6.

博学之，审问之，慎思之，明辨之，笃行之。

——《**礼记·中庸**》

7.

良药苦口而利于病，

忠言逆耳而利于行。

——**三国·魏 王肃**

8.

**饮酒（其五）**  （晋 陶渊明）

结庐在人境，而无车马喧。

问君何能尔？心远地自偏。

采菊东篱下，悠然见南山。

山气日夕佳，飞鸟相与还。

此中有真意，欲辨已忘言。

9.

**别诗** (南北朝 张融)）

白云山上尽, 清风松下歇。

欲识离人悲, 孤台见明月。

10.

**相送** （南北朝 何逊）

客心已百念，孤游重千里。

江暗雨欲来，浪白风初起。

11.

**南北朝乐府   敕勒歌**

敕勒川，阴山下。天似穹庐，笼盖四野。

天苍苍，野茫茫，风吹草低见牛羊。

12.

**早发白帝城**   （唐 李白）

朝辞白帝彩云间，千里江陵一日还。

两岸猿声啼不住，轻舟已过万重山。

13.

**望庐山瀑布**（唐 李白）

日照香炉生紫烟，遥看瀑布挂前川。

飞流直下三千尺，疑是银河落九天。

14.

**望天门山** （唐 李白）

天门中断楚江开，碧水东流至此回。

两岸青山相对出，孤帆一片日边来。

15.

**送孟浩然之广陵**（唐 李白）

故人西辞黄鹤楼,烟花三月下扬州。

孤帆远影碧空尽,惟见长江天际流。

16.

**春夜喜雨**  （唐 杜甫）

好雨知时节，当春乃发生。

随风潜入夜，润物细无声。

野径云俱黑，江船火独明。

晓看红湿处，花重锦官城。

17.

**送元二使安西**  （唐 王维）

渭城朝雨浥轻尘，客舍青青柳色新。

劝君更尽一杯酒，西出阳关无故人。

18.

**鸟鸣涧** （唐 王维）

人闲桂花落，夜静春山空。

月出惊山鸟，时鸣春涧中。

19.

**乌衣巷** （唐 刘禹锡）

朱雀桥边野草花,乌衣巷口夕阳斜。

旧时王谢堂前燕,飞入寻常百姓家。

20.

**忆江南**（唐 白居易）

江南好，风景旧曾谙。

日出江花红胜火，春来江水绿如蓝。

能不忆江南？

21.

**赋得古原草送别** （唐 白居易）

离离原上草，一岁一枯荣。

野火烧不尽，春风吹又生。

远方侵古道，晴翠接荒城。

又送王孙去，萋萋满别情。

22.

**春晓**  （唐 孟浩然）

春眠不觉晓，处处闻啼鸟。

夜来风雨声，花落知多少。

23.

**宿建德江** （唐 孟浩然）

移舟泊烟渚，日暮客愁新。

野旷天低树，江清月近人。

24.

**过故人庄**（唐 孟浩然）

故人具鸡黍，邀我至田家。

绿树村边合，青山郭外斜。

开轩面场圃，把酒话桑麻。

待到重阳日，还来就菊花。

25.

**出塞**  （唐 王昌龄）

秦时明月汉时关, 万里长征人未还。

但使龙城飞将在, 不教胡马度阴山。

26.

**芙蓉楼送辛渐**  （唐 王昌龄）

寒雨连江夜入吴，平明送客楚山孤。

洛阳亲友如相问，一片冰心在玉壶。

27.

**登鹳雀楼**  （唐 王之涣）

白日依山尽,黄河入海流。

欲穷千里目,更上一层楼。

28.

**凉州词**  （唐 王之涣）

黄河远上白云间，一片孤城万仞山。

羌笛何须怨杨柳，春风不度玉门关。

29.

**乐游原**（唐 李商隐）

向晚意不适，驱车登古原。

夕阳无限好，只是近黄昏。

30.

**山行**  （唐 杜牧）

远上寒山石径斜, 白云生处有人家。

停车坐爱枫林晚, 霜叶红于二月花。

31.

**早春呈水部张十八员外**  （唐 韩愈）

天街小雨润如酥, 草色遥看近却无。

最是一年春好处, 绝胜烟柳满皇都。

32.

**咏柳**（唐 贺知章）

碧玉妆成一树高,万条垂下绿丝绦。

不知细叶谁裁出,二月春风似剪刀。

33.

**马诗**（唐 李贺）

大漠沙如雪，燕山月似钩。

何当金络脑，快走踏清秋。

34.

**塞下曲**（唐 卢纶）

林暗草惊风，将军夜引弓。

平明寻白羽，没在石棱中。

35.

**江雪**  （唐 柳宗元）

千山鸟飞绝，万径人踪灭。

孤舟蓑笠翁，独钓寒江雪。

36.

**渔歌子**（唐 张志和）

西塞山前白鹭飞，桃花流水鳜鱼肥。

青箬笠，绿蓑衣，斜风细雨不须归。

37.

**游子吟**  （唐 孟郊）

慈母手中线，游子身上衣。

临行密密缝，意恐迟迟归。

谁言寸草心，报得三春晖？

38

**虞美人**  （唐 李煜）

春花秋月何时了，往事知多少。小楼昨夜又东风，故国不堪回首月明中。

雕阑玉砌应犹在，只是朱颜改。问君能有几多愁，恰是一江春水向东流。

39.

**乌夜啼**（唐 李煜）

无言独上西楼，月如钩。

寂寞梧桐深院，锁清秋。

剪不断，理还乱，是离愁。

别是一般滋味，在心头。

40.

**台城**  （唐 韦庄）

江雨霏霏江草齐，六朝如梦鸟空啼。

无情最是台城柳，依旧烟笼十里堤。

41.

**惠崇春江晚景** （宋 苏轼）

竹外桃花三两枝，春江水暖鸭先知。

蒌蒿满地芦芽短，正是河豚欲上时。

42.

**沈园**（宋 陆游）

城上斜阳画角哀,沈园非复旧池台。

伤心桥下春波绿,曾是惊鸿照影来。

43.

**江上** （宋 王安石）

江北秋阴一半开，晓云含雨却低徊。

青山缭绕疑无路，忽见千帆隐映来。

44.

**丑奴儿**  （宋 辛弃疾）

少年不识愁滋味，爱上层楼。爱上层楼，为赋新词强说愁。

而今识尽愁滋味，欲说还休。欲说还休，却道新凉好个秋。

45.

**如梦令**   （宋 李清照）

常记溪亭日暮，沈醉不知归路。兴尽晚回舟，

误入藕花深处。争渡，争渡，惊起一滩鸥鹭。

46.

**游园不值**  （宋 叶绍翁）

应怜屐齿印苍苔，小扣柴扉久不开。

春色满园关不住，一枝红杏出墙来。

47.

**晓出净慈寺送林子方** （宋 杨万里）

毕竟西湖六月中, 风光不与四时同。

接天莲叶无穷碧, 映日荷花别样红。

48.

**观书有感**  （宋 朱熹）

半亩方塘一鉴开, 天光云影共徘徊。

问渠那得清如许, 为有源头活水来。

49.

三十功名尘与土，八千里路云和月。莫等闲、白了少年头，空悲切。

——宋 岳飞《**满江红**》

50.

人生自古谁无死，留取丹心照汗青。

——宋 文天祥《**过零丁洋**》

51.

**天净沙·秋思**  （元 马致远）

枯藤老树昏鸦，小桥流水人家，古道西风瘦马。

夕阳西下，断肠人在天涯。

52.

**端正好**   （元 王实甫）

碧云天，黄花地，西风紧，北雁南飞。

晓来谁染霜林醉？总是离人泪。

53.

**石灰吟**    （明  于谦）

千锤万凿出深山，烈火焚烧若等闲。

粉身碎骨全不怕，要留清白在人间。

54.

**竹石** （清 郑燮）

咬定青山不放松，立根原在破岩中。

千磨万击还坚劲，任尔东西南北风。

55.

江山代有人才出，各领风骚数百年。

——清 赵翼《**论诗（其二）**》

56.

苟利国家生死以，岂因祸福避驱之！

——清 林则徐《**赴戍登程口占示家人**》

57.

**断章**    （卞之琳）

你站在桥上看风景，

看风景人在楼上看你。

明月装饰了你的窗子，

你装饰了别人的梦。

58.

黑夜给了我黑色的眼睛

我却用它寻找光明

——顾城《**一代人**》

59.

**渔歌**  （德 席勒）

湖光含笑招人欲，

儿童酣睡岸草绿，

忽听一声鸣，

声如笛样清，

又如乐园天使声。

神怡心畅儿梦回，

流水荡漾胸四围，

声自水中呼：

儿乎已属吾；

余诱睡者入水都。

（郭沫若 译）

60.

**我思想**  （戴望舒）

我思想，故我是蝴蝶，

万年后小花的轻呼，

透过无梦无醒的云雾，

来震撼我斑斓的彩翼。